Heartless (სიმღერა)

**Heartless** — ამერიკელი რეპერ კანიე უესტის სიმღერა მისი მეოთხე სტუდიური ალბომიდან, 808s & Heartbreak (2008). სიმღერის ავტორები არიან უესტი, No I.D., კიდ კუდი, დეკერ როუ და მალიკ იუსეფი, ხოლო პროდიუსერები - პირველი ორი. სიმღერა უესტს ჩაწერის სესიების დროს გადაეცა, თავდაპირველად ის ჯეი-ზის მეთერთმეტე სტუდიურ ალბომში *The Blueprint 3* (2009) უნდა შესულიყო. სიმღერის 2008 წლის დემოკრატიული ეროვნული კონვენციის (DNC) დებიუტის შემდეგ, უესტმა მისი დაუმუშავებელი ვერსია თავისი ბლოგის საშუალებით 2008 წლის 15 ოქტომბერს გააზიარა. სიმღერა მოგვიანებით ამერიკულ რიტმულ თანამედროვე რადიოსადგურებზე გადაიცა, როგორც *"808s & Heartbreak"*-ის მეორე სინგლი 28 ოქტომბერს, Roc-A-Fella-სა და Def Jam-ის მეშვეობით. იგი პოპ ბალადაა ჰიპ-ჰოპისა და R&B-ს გავლენით, მასში გამოყენებულია სინთეზატორები.
## ჩაწერის ისტორია 
მინი|კანიე უესტი და No I.D. (სურათზე, შესაბამისად, ცენტრში და მარცხნივ) მუშაობენ სიმღერაზე Glenwood Studios-ში, ბურბენკში, კალიფორნია.
კანიეს დედის, დონდა უესტის გარდაცვალების შემდეგ, მის მენტორს, No I.D.-ს, ამერიკელი რეპერი მალიკ იუსეფი დაუკავშირდა, რომელმაც სთხოვა, რომ არტისტთან ერთად გაეტარებინა დრო.  No I.D.-მ თავდაპირველად უარი თქვა გადაწყვეტილებაზე, თუმცა მოგვიანებით, მალიკ იუსეფის დარწმუნების შემდეგ, კანიე უესტთან უფრო ინტენსიური ურთიერთობა დაიწყო. შემდეგ უესტი და No I.D. არკანზასში გაემგზავრნენ, რათა რეპერ ჯეი-ზისთან ერთად ემუშავათ მის მეთერთმეტე სტუდიურ ალბომზე *The Blueprint 3* (2009). უესტმა ამ დროს გადაწყვიტა 808s & Heartbreak-ზე (*Heartless*) ემუშავა და ჩაწერები Avex Recording Studio-სა (ჰონოლულუ, ჰავაი) და Glenwood Studios-ში (ბურბენკი, კალიფორნია) დაიწყო. სიმღერის პროდიუსერი იყო ვესტი, No I.D.-სთან თანაპროდიუსერობით. მათ სიმღერა მალიკ იუსეფთან და რეპერ კიდ კუდისთან ერთად დაწერეს. 2014 წლის ნოემბერში ხუან ეპშტეინის შოუსთვის მიცემულ ინტერვიუში, No I.D.-მ გაიხსენა, რომ სიმღერა *The Blueprint 3*-ისთვის იყო განკუთვნილი, სანამ უესტი ჩაწერის დროს არ შეჩერდა და თქვა: „არა“. პასუხად No I.D.-მ ჰკითხა: „არა, რა?“; უესტმა დაჟინებით მოითხოვა: „არავითარ შემთხვევაში! ეს ჩემი ჩანაწერია!“ No I.D.-მ სთხოვა, ალბომისთვის სიმღერა დაესრულებინა, რაზეც უესტმა დაარწმუნა, რომ ის *808s & Heartbreak*-ში შევიდოდა.

უესტმა „*Heartless*“-ის პრემიერა 2008 წლის დემოკრატიული ეროვნული კონვენციის (DNC) აგვისტოში შეასრულა, სანამ 5 ოქტომბერს რეპერ T.I.-ის კონცერტზე ალბომის მეორე სინგლად გამოსვლას დაადასტურებდა. სიმღერის ფრაგმენტი ინტერნეტში 2008 წლის 12 ოქტომბერს გაიჟონა. სამი დღის შემდეგ, უესტმა თავის ბლოგზე სიმღერის სრული, დაუმუშავებელი ვერსია გამოაქვეყნა ჩამოსატვირთად და სტრიმინგისთვის. „*Heartless*“ საბოლოოდ სინგლის სახით 28 ოქტომბერს გამოვიდა, სანამ უესტმა ახლად მიქსირებული და დამუშავებული ვერსია თავის ბლოგზე 2008 წლის 8 ნოემბერს გადმოსაწერად და სტრიმინგისთვის გამოაქვეყნა. მან ერთდროულად დიჯეების ყურადღება მიიპყრო და ახალი ვერსიის დაკვრა სთხოვა. ამ სიმღერის გარდა, უესტი ალბომში საერთოდ არ რეპავს, თუმცა რეპის ელემენტები შედის Young Jeezy-სა და Lil Wayne-ის სიმღერებში „Amazing“ და „See You in My Nightmares“. *Kiss FM*-თან ინტერვიუში უესტმა გაამხილა, რომ „*Heartless*“ იყო ერთ-ერთი პირველი ორი ტრეკიდან, რომელიც მან შექმნა მას შემდეგ, რაც მესამე სტუდიური ალბომის, Graduation (2007) წარმატების შემდეგ „ალბომის რეჟიმში“ გადავიდა. სიმღერა ჩაიწერა სამკვირიანი პერიოდის განმავლობაში, როდესაც უესტი 2008 წელს მთლიანად *808s & Heartbreak*-ზე მუშაობდა. მინიმალისტური ხმის მიმართულების ძიებისას, უესტმა თავის გუნდს დაავალა, *Avex Recording Studio*-ში უნიკალური დასარტყამი ინსტრუმენტები შეეტანათ.ისინი სემპლირებული და ხელახლა დაპროგრამებული იქნა უესტის Roland TR-808 დასარტყამი აპარატის სტუდიაში.
## იხილეთ აგრეთვე
* 808's and Heartbreak
## სქოლიო
კატეგორია:2008 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
კატეგორია:R&B